
JUDEŢUL MUREŞ
CONSILIUL LOCAL AL COMUNEI RÂCIU
2024-2028
    

HOTĂRÂREA 
Nr.35 din 23 aprilie 2025

privind aprobarea indicatorilor tehnico-economici actualizați la obiectivul de investiții „Reabilitare termică și eficientizare energetică complex de clădiri pompieri în comuna Râciu, județul Mureș”

Consiliul local al comunei Râciu, judeţul Mureş,
Întrunit in sedinta ordinara din data de 23.04.2025, urmare a dispoziţiei de convocare nr.40 din 15.04.2025 conform art.133 alin. (1), lit a), art.134 alin. (1) lit. a), alin. (3) lit. b) alin.(5), art.135, art.155 alin. (1) lit. b) și lit. e), alin. (3) lit.b) și art.196 alin. (1) lit.a) din ORDONANŢA DE URGENŢĂ nr. 57 din 3 iulie 2019 privind Codul administrativ,  ale art.80 din Legea nr.24/2000 privind Normele de tehnica legislativa pentru elaborarea actelor normative; 
Analizând
Propunerea Primarului comunei Râciu, in calitate de initiator al proiectului de hotarare si referatul de aprobare inregistrat sub nr. 2495/14.04.2025, 
Raportul intocmit de Compartimentul financiar-contabil  și resurse umane din cadrul aparatului de specialitate al Primarului comunei Râciu, inregistrat sub nr. 2496/14.04.2025;
Rapoartele de avizare ale comisiilor de specialitate din cadrul Consiliului Local al comunei Râciu; 
Hotărârea Consiliului Local nr. 34 din 31.03.2022 privind aprobarea proiectului și a cheltuielilor aferente proiectului pentru investiţia finanțată în cadrul PNRR, componenta C10 – Fondul local „Reabilitare termică și eficientizare energetică complex de clădiri pompieri în comuna Râciu, județul Mureș”. 
Hotărârea Consiliului Local nr. 43 din 30.05.2023 privind aprobarea DALI la obiectivul de investiții „Reabilitare termică și eficientizare energetică complex de clădiri pompieri în comuna Râciu, județul Mureș”. 
Ținând cont de Planul Național de Redresare și Reziliență, COMPONENTA C10-Fondul Local, finanțat din fonduri europene și de la bugetul de stat, care are ca obiectiv general dezvoltarea României prin realizarea unor programe și proiecte esențiale, care să sprijine reziliența, nivelul de pregătire pentru situații de criză, capacitatea de adaptare și potențialul de creștere, prin reforme majore și investiții cheie cu fonduri din Mecanismul de Redresare și Reziliență. 
Beneficiarii programului sunt unitățile administrativ-teritoriale prevăzute la art. 95 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, precum și asociațiile de dezvoltare intercomunitară.
Ținând cont de DTAC și PT întocmit de SC Klever System SRL.
Ţinând cont de prevederile Hotărârii Guvernului nr.907/2016 privind etapele de elaborare şi conţinutul cadru al documentaţiilor tehnico-economice aferente obiectivelor/proiectelor de investiţii finanţate din fonduri publice;
În conformitate cu prevederile art. 129 alin. (1) și alin. (2), lit. b) și alin. (4), lit. d) si art. 196 alin. (1) lit. a) din Ordonata de Urgenta a Guvernului nr. 57/2019 privind Codul administrativ.


H O T Ă R Ă Ş T E :

Art.1. Se aprobă indicatorii tehnico-economici actualizați și Devizul General la data solicitării autorizației de construire pentru obiectivul de investiţii „Reabilitare termică și eficientizare energetică complex de clădiri pompieri în comuna Râciu, județul Mureș”, conform Anexei nr.1, parte integranta din prezenta hotărâre.
Art.2. Numărul de locuitori deserviţi de proiect este de 3.748 locuitori.
Art.3. Cu ducerea la îndeplinire a prezentei hotărâri se însarcineaza: Primarul comunei Râciu, prin aparatul de specialitate al Primarului.
Art.4. Prezenta hotărâre se comunică, prin intermediul secretarului general al comunei Râciu, în termenul prevăzut de lege:
 Instituţiei Prefectului – Judeţul Mureş;
 Compartimentului financiar contabil și resurse umane;
 Primarului Comunei Râciu pentru a fi adusă la îndeplinire şi se aduce la cunostinţă publică prin publicarea pe  pagina de internet www.comunariciu.ro.



PREŞEDINTE DE ŞEDINŢĂ,                                                        Contrasemnează,                                                                                                                                                                                                                  
Mureșan Viorel-Vasile                                       Secretarul general al unității administrativ-teritoriale                                                     
 ……………………….                                                                     Dunca Ioan                                                  
                                                                                                         ………………                                                                                                                                                                                                                                                                                                                                                                                       

ROMÂNIA
JUDEŢUL MUREŞ
CONSILIUL LOCAL AL COMUNEI RÂCIU
2024-2028

HOTĂRÂREA
Nr.36 din 23  aprilie 2025

privind aprobarea colaborării interinstituționale din cadrul proiectului „Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente şi de calitate”
 
Consiliul local al comunei Râciu, judeţul Mureş,

Întrunit in sedinta  extraordinara din data de 23.04.2025, urmare a dispoziţiei de convocare nr.40 din 15.04.2025, conform art.133 alin. (2), lit a), art.134 alin. (1) lit. a), alin. (3) lit. b) alin.(5), art.135, art.155 alin. (1) lit. b) și lit. e), alin. (3) lit.b) și art.196 alin. (1) lit.a) din ORDONANŢA DE URGENŢĂ nr. 57 din 3 iulie 2019 privind Codul administrativ,  ale art.80 din Legea nr.24/2000 privind Normele de tehnica legislativa pentru elaborarea actelor normative;

Având în vedere:
Nota explicativă nr.2497/14.04.2025 a domnului Belean Alin-Ciprian, primarul UAT Comuna Râciu, județul Mureș, întocmit pentru participarea în procesul de selecție derulat de către Ministerul Muncii, Familiei, Tineretului şi Solidarității Sociale, în parteneriat cu Ministerul Educației și Cercetării, Ministerul Sănătății și Agenția Națională pentru Plăti şi Inspecție Socială, pentru implementarea proiectului „Furnizare de servicii integrate în comunitățile rurale - facilitarea accesului persoanelor vulnerabile la servicii de bază eficiente şi de calitate”, cofinanțat de Uniunea Europeană din Fondul Social European Plus, prin Programul Incluziune și Demnitate Socială 2021-2027 și raportul de specialitate si avizul de legalitate al secretarului comunei, avizele favorabile ale comisiilor de specialitate ale Consiliului Local Râciu.
Analizând: 
HG nr. 1217/2006 privind constituirea mecanismului național pentru promovarea incluziunii sociale în România, cu modificările și completările ulterioare; 
HG nr. 459/2010 pentru aprobarea standardului de cost/an pentru servicii acordate în unitățile de asistență medico-sociale şi a unor normative privind personalul din unităţile de asistenţă medico-socială şi personalul care desfăşoară activităţi de asistență medicală comunitară, cu modificările ulterioare; 
Legea asistenței sociale nr. 292/2011, cu modificările și completările ulterioare; 
Strategia națională privind incluziunea socială și reducerea sărăciei pentru perioada 2022-2027, aprobată prin Hotărârea Guvernului nr. 440/2022;  
Ghidul Solicitantului – Condiții Specifice „Sprijinirea comunităților rurale fără acces sau cu acces limitat la serviciile sociale”
Luând act de dezbaterile din ședința plenului Consiliului Local Râciu, Județul Mureș.
În temeiul dispozițiilor art. 139 alin. (3) și al prevederilor art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,
din Ordonanța de urgență a Guvernului nr.57/2019 privind Codul administrativ, cu modificările și completările ulterioare: 
HOTĂRĂȘTE:

Art.1. Se aprobă depunerea documentelor de aplicare de către UAT-ul rural Comuna Râciu, județul Mureș, pentru a participa în proiectul: „Furnizare de servicii integrate în comunitățile rurale - facilitarea accesului persoanelor vulnerabile la servicii de bază eficiente şi de calitate”, având ca scop crearea și dezvoltarea serviciilor sociale comunitare integrate care să conducă la creșterea calității vieții persoanelor defavorizate, în baza identificării nevoilor comunitare și acordarea serviciilor de specialitate și a măsurilor de sprijin finanțate din fonduri europene.  
Art.2. Se aprobă semnarea protocolului de colaborare dintre UAT-ul rural Comuna Râciu, județul Mureș și parteneriatul proiectului „Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente şi de calitate”. 
Art.3. Se aprobă efectuarea tuturor cheltuielilor eligibile în proiectul „Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente şi de calitate”, în baza mecanismului de finanțare propus prin proiect, aferente nevoilor identificate la nivelul comunității prin diagnoza socială ce va fi efectuată în cadrul proiectului de echipa ECI, urmând ca acestea să fie decontate prin mecanismul financiar reglementat. 
Art.4. Se aprobă suportarea din bugetul local al UAT-ul rural Comuna Râciu, județul Mureș, a tuturor cheltuielilor neeligibile identificate, precum și toate costurile suplimentare, din fonduri proprii, în cazul în care, pentru asigurarea obligațiilor asumate în protocolul de colaborare, se impune depășirea bugetului alocat. 
Art.5. Se asumă colaborarea pe toată perioada de implementare a proiectului, de la data semnării protocolului de colaborare și a sustenabilității, pentru o perioadă de minim 5 ani de la data finalizării proiectului. 
Art. 6. Se aprobă punerea la dispoziție a spațiului înscris în CF 54984 Râciu-Nr.cadastral/ nr.topografic 54984-C1, de la adresa loc. Râciu, str.Gheorghe Șincai,  nr............., Jud.Mureș, unde își va desfășura activitatea echipa comunitară integrată. 
Art. 7. Se confirmă dreptul UAT-ul rural Comuna Râciu, județul Mureș de a efectua lucrări de reabilitare minimale, iar pentru aceasta se anexează documentele justificative referitoare la: darea în administrare, concesionare, în folosință cu titlu gratuit a imobilului, pentru imobilele aflate în patrimoniul UAT (valabilitatea documentului trebuie să acopere o perioadă suficientă astfel încât să se asigure sustenabilitatea proiectului). În situația în care imobilul aparține unui terț și este dat în folosința SPAS este necesară confirmarea documentului de folosință în forma legală (notarială), valabilitatea documentului trebuie să acopere o perioadă suficientă astfel încât să se asigure sustenabilitatea protocolului de colaborare și implicit a proiectului. 
Art.8. Se confirmă că UAT-ul rural Comuna Râciu, județul Mureș, deține capacitatea profesională şi operațională pentru participarea ca beneficiar în cadrul proiectului, având o echipă formată din cel puțin un contabil și un responsabil achiziții publice. 
Art.9. Se confirmă că UAT-ul rural Comuna Râciu, județ Mureș, nu a fost găsită vinovată de încălcarea contractului din cauza nerespectării obligațiilor contractuale în urma unei proceduri de achiziție publică sau în urma unei proceduri de acordare a unei finanțări nerambursabile, din bugetul consolidat al statului sau bugetul comunitar. 
Art. 10 Să respecte prevederile legislației în vigoare cu privire la egalitatea de șanse şi de tratament între femei şi bărbați în domeniul muncii, nediscriminarea, luarea în considerare, în implementarea protocolului de colaborare, a tuturor politicilor şi practicilor prin care să nu se realizeze nicio deosebire, excludere, restricție sau preferință, indiferent de: rasă, naționalitate, etnie, limbă, religie, categorie socială, convingeri, gen, orientare sexuală, vârstă, handicap, boli cronice netransmisibile și boli transmisibile, boală cronică necontagioasă, infectare HIV, apartenență la o categorie defavorizată, precum şi orice alt criteriu care are ca scop sau efect restrângerea, înlăturarea recunoaşterii, folosinței sau exercitării, în condiții de egalitate, a drepturilor omului şi a libertăților fundamentale sau a drepturilor recunoscute de lege, în domeniul politic, economic, social şi cultural sau în orice alte domenii ale vieții publice. 
Art. 11 Să respecte reglementările naționale şi europene privind eligibilitatea cheltuielilor, promovarea egalității de şanse şi a unei politici nediscriminatorii, dezvoltarea durabilă; tehnologia informației, achizițiile publice, informare şi publicitate, ajutorul de stat precum şi orice alte prevederi legale aplicabile fondurilor nerambursabile asigurate din  Programul PIDS 2021-2027. 
Art.12. Se împuternicește domnul Belean Alin-Ciprian, primar al Unității Administrativ Teritoriale Comuna Râciu, să semneze protocolul de colaborare. 
Art.13.Primarul comunei va asigura aducerea la îndeplinire a prevederilor prezentei hotărâri.
Art.14. Prezenta hotărâre se comunică prin intermediul secretarului general al comunei Râciu, în termenul prevăzut de lege:
 Instituţiei Prefectului – Judeţul Mureş; 
 AJPIS Mureș;
 MMFTSS;
 Compartimentului financiar-contabil şi resurse umane; 
 Primarului Comunei Râciu pentru a fi adusă la îndeplinire şi se aduce la cunostinţă publică prin publicarea pe  pagina de internet www.comunariciu.ro.





PREŞEDINTE DE ŞEDINŢĂ,                                                        Contrasemnează,                                                                                                                                                                                                                  
Mureșan Viorel-Vasile                             Secretarul general al unității administrativ-teritoriale                                                     
 ……………………….                                                                     Dunca Ioan                                                  
                                                                                                         ………………                                                                                                                                                                                                                                                                                                                                                                                       
[image: A picture containing logo

Description automatically generated]
ROMÂNIA
JUDEŢUL MUREŞ
CONSILIUL LOCAL AL COMUNEI RÂCIU
2024-2028

HOTĂRÂREA
Nr. 37 din 23  aprilie 2025
                                                      
privind mandatul dat reprezentantului comunei Râciu de a vota în Adunarea Generală a A.D.I „AQUA INVEST MUREŞ ” aprobarea declanșării și demarării tututor demersurilor/etapelor necesare, potrivit OUG nr.109/2011, cu modificările și completările ulterioare, respectiv HG nr.639/2023, de către ADI Aqua Invest Mureș, privind procedura de selecție a membrilor consiliului de administrație al Companiei Aquaserv SA Tg. Mureș

Consiliul local al comunei Râciu, judeţul Mureş,
Întrunit in sedinta  extraordinara din data de 23.04.2025, urmare a dispoziţiei de convocare nr.40 din 14.04.2025, conform art.133 alin. (2), lit a), art.134 alin. (1) lit. a), alin. (3) lit. b) alin.(5), art.135, art.155 alin. (1) lit. b) și lit. e), alin. (3) lit.b) și art.196 alin. (1) lit.a) din ORDONANŢA DE URGENŢĂ nr. 57 din 3 iulie 2019 privind Codul administrativ,  ale art.80 din Legea nr.24/2000 privind Normele de tehnica legislativa pentru elaborarea actelor normative;
Văzând : Referatul de aprobare nr.2499 din 14.04.2025, al Primarului comunei Râciu și Raportul de specialitate, nr.2500 din 14.04.2025, al secretarului general, precum și avizele comisiilor de specialitate.
Ținând cont de solicitarea Asociației de Dezvoltare Intercomunitară „Aqua Invest Mureș” privind aprobarea declanșării și demarării tututor demersurilor/etapelor necesare, potrivit OUG nr.109/2011, cu modificările și completările ulterioare, respectiv HG nr.639/2023, de către ADI Aqua Invest Mureș, privind procedura de selecție a membrilor consiliului de administrație al Companiei Aquaserv SA Tg. Mureș.
Având în vedere prevederile:
Art. 16 alin. (4), art.17 alin. (1) lit. a, pct.4 lit.a, b și art.20 alin. (4) din Statutul Asociației de Dezvoltare Intercomunitară „Aqua Invest Mureș", 
Art. 10 alin. (5) din Legea serviciilor comunitare de utilități publice nr.51/2006, republicată, cu modificările și completările ulterioare; 
Art.28 alin.5¹ din OUG nr.109/2011, privind guvernanţa corporativă a întreprinderilor publice cu modificările și completările ulterioare;
Art.3 și următoarele din HG nr. 639/2023, cu respectarea procedurii reglementate de Legea nr.52/2003 privind transparența decizională în administrația publică, republicată, cu modificările și completările ulterioare,
În temeiul prevederilor art.89 - 91, art.129 alin.2 lit.c şi d, art.129 alin.6, precum şi art. 129 alin.7 lit.n din OUG nr. 57/2019, privind Codul Administrativ,  cu modificările și completările ulterioare,

                                                               HOTĂRĂȘTE:   
   
Art.1. Se aprobă declanșarea și demararea tututor demersurilor/etapelor necesare, potrivit OUG nr.109/2011, cu modificările și completările ulterioare, respectiv HG nr.639/2023, de către ADI Aqua Invest Mureș, privind procedura de selecție a membrilor consiliului de administrație al Companiei Aquaserv SA Tg. Mureș. 	 
[bookmark: _Hlk195259823]Art.2. Se mandatează domnul  Belean Alin-Ciprian reprezentant al comunei Râciu în Adunarea Generală a Asociaţiei de Dezvoltare Intercomunitară „AQUA INVEST MUREŞ”, să voteze aprobarea declanșării și demararea tututor demersurilor/etapelor necesare, potrivit OUG nr.109/2011, cu modificările și completările ulterioare, respectiv HG nr.639/2023, de către ADI Aqua Invest Mureș, privind procedura de selecție a membrilor consiliului de administrație al Companiei Aquaserv SA Tg. Mureș.
[bookmark: _Hlk178152396]Art.3. Se mandatează preşedintele Asociaţiei de Dezvoltare Intercomunitară “AQUA INVEST MUREŞ”, dl. Péter Ferenc, sau persoana căreia i-a fost delegată calitatea de reprezentant al județului Mureș în Adunarea Generală a Asociației, să semneze în numele şi pe seama membrilor asociați, hotărârea AGA, privind aprobarea declanșării și demararea tututor demersurilor/etapelor necesare, potrivit OUG nr.109/2011, cu modificările și completările ulterioare, respectiv HG nr.639/2023, de către ADI Aqua Invest Mureș, privind procedura de selecție a membrilor consiliului de administrație al Companiei Aquaserv SA Tg. Mureș.
Art.4.Primarul comunei va asigura aducerea la îndeplinire a prevederilor prezentei hotărâri.
Art.5.Prezenta hotărâre se comunică prin intermediul secretarului general al comunei Râciu, în termenul prevăzut de lege:
 Instituţiei Prefectului – Judeţul Mureş; 
 Asociaţiei de Dezvoltare Intercomunitară „AQUA INVEST MUREŞ”.
 Primarului Comunei Râciu pentru a fi adusă la îndeplinire şi se aduce la cunostinţă publică prin publicarea pe  pagina de internet www.comunariciu.ro.





PREŞEDINTE DE ŞEDINŢĂ,                                                        Contrasemnează,                                                                                                                                                                                                                  
Mureșan Viorel-Vasile                             Secretarul general al unității administrativ-teritoriale                                                     
 ……………………….                                                                     Dunca Ioan                                                  
                                                                                                         ………………                                                                                                                                                                                                                                                                                                                                                                                       

